હાર્દિકનું ઉપવાસનું નાટક પણ રાજકીય ષડ્યંત્ર હતું અને પાટીદાર સમાજને ક્ષોભજનક સ્થિતિમાં મૂક્યો હોવાનો આક્ષેપ કરતા દિનેશ બાંભણિયાએ જણાવ્યું હતું કે, ૨૫ ઓગસ્ટે હાર્દિકે ઉપવાસ શરૂ કર્યા તે પછી ચાલુ ઉપવાસે જ ૭ સપ્ટેમ્બરે ઉપવાસ પછીની સારવાર લેવા માટે બેંગલુરુમાં જિંદાલ હેલ્થ કેરમાં બુકિંગ અખિલેશ કટીયાર દ્વારા કરાવાયું હતું. જ્યાં ૫૦ હજારનું વસિયતનામું કરનારા હાર્દિકે ૫૦ હજારનો તો ફક્ત મસાજ કરાવ્યો હતો અને કુલ બિલ ૩.૬૦ લાખનું થયું હતું. કિડની ડેમેજ હોવાનું કહેવાતું હતું ત્યારે હાર્દિકે દિલ્હીની હોટલમાં ૧૭મીએ ડાન્સ કાર્યક્રમમાં પણ ભાગ લીધો હતો.